लेकिन मैं तैरने क्यों नहीं जा सकती?
अगर तुम जाओगी तो बनयिप तुम्हें पकड़ लेगा।
पूरे ऑस्ट्रेलिया की अपगामी नदियों में एक बहुत दुष्ट मॉन्स्टर घात लगाकर बैठा रहता है।
ख़तरनाक, विशाल, नुकीले दाँतों वाला।
शल्क और पंखों वाला।
एक ऐसा विशाल जानवर जिसका शरीर कई जानवरों के अलग-अलग हिस्सों से बना है
और जो उन दूसरे जानवरों से कहीं ज़्यादा ख़तरनाक है।
उसकी वीभत्स तेज़ दहाड़ें!
जिससे सुनने वालों का दिल दहल जाता है।
आज की तरह अंधेरी रातों में, जब चाँद आकाश में नहीं होता, यह भयानक जीव शिकार की खोज में बाहर निकलता है।
और इसीलिए रात के समय तुम्हें कभी अकेले नहीं तैरना चाहिए।
रहने भी दो, माँ।
बनयिप जैसी कोई चीज़ नहीं होती।
तुम ऐसा मानती हो?
अगर तुम कहती हो तो ठीक है।
कर्सिज़!
डिजरीडू
बाहर के वातावरण की जीवंत सुगंध।
तुम्हें धूप में चमकती पत्तियों का कितना अच्छा प्राकृतिक दृश्य देखने को मिलता है।
अफ़सोस, प्रतिबंधित विंग में हम ऐसा कुछ नहीं देख पाते।
और यहाँ यह क्या है?
पक्षियों का खाना, लेकिन एक भी पक्षी नहीं।
इस असाइनमेंट का मुख्य लक्ष्य यह दिखाना है
कि कैसे इंसान प्रकृति के साथ एक सकारात्मक संवाद करते हैं
और मुझे संवाद करने के लिए कुछ पक्षी चाहिए।
इस परिवार में मैं ही हूँ जिसका जानवरों से ख़ास सम्बन्ध है। मेरे लिए यह करना आसान होना चाहिए।
देखो, मैंने लिंडा के टेरेरियम को कैसे सजा दिया।
उसे बहुत पसंद आया।
ऐलेक्स कहते हैं कि असफलता वैज्ञानिक प्रक्रिया का हिस्सा है।
- वह क्या था? - वह एक पक्षी है!
देखा? पक्षी को कभी तो आना ही था और वह आ गया।
वह क्या कर रहा है?
लाल आँखें! हम ये लाल आँखें पहले भी देख चुके हैं।
लगता है यह पक्षी श्रापित है।
परेशान मत करो।
अब मुझे इस छेद की मरम्मत करनी पड़ेगी।
भागो!
यह क्या हो रहा है?
वह कहाँ जा रहा है?
और वह आवाज़ कैसी है?
पक्षी इस डिजरीडू की आवाज़ों का जवाब दे रहा है।
जो, मालूम होता है, किसी तरह अपने आप बज रहा है।
फिर हमें उसे बंद करना होगा।
इसके अंदर कुछ डालकर देखो।
क्या डालें? यहाँ हर चीज़ श्रापित है।
हब में रखी स्टैनली की क्लीनिंग किट। हमारी मदद करना, रस।
मेरे अंदर सिहरन हो रही है।
डिजरीडू की आवाज़ से मेरा पूरा शरीर स्पंदित हो रहा है।
आओ, मेरे पंखों वाले दोस्त। मैं तुम्हें आज़ाद कर दूँगा।
यहाँ टूटा हुआ झाड़ है।
डिजरीडू साफ़ तौर पर ऑस्ट्रेलिया से है।
इसमें लिखा हुआ है कि कॉर्नेलियस ने उसे क्वींसलैंड के एक कला व्यापारी से हासिल किया था।
इसका श्राप है पक्षियों से हमला करवाना।
हाँ, हम समझ गए।
मुझे पता था मैंने यह निशान पहले कहीं देखा है।
आदिवासी गुफाओं की चित्रकारियों में।
यह पानी का प्रतीक है।
यह निराले से पक्षी वाला प्रतीक कैसा है?
पक्का नहीं कह सकता, लेकिन दूसरा निशान मगरमच्छ जैसा लग रहा है।
मैं अपनी दोस्त इनाला को इनकी तस्वीरें भेजता हूँ।
वह ऑस्ट्रेलियाई आदिवासी है और उनकी लोककथाओं का अध्ययन कर रही है।
मैं ऑस्ट्रेलिया जाने के लिए बहुत उत्साहित हूँ।
मैं भी हूँ... उत्साहित, यही कहते हैं ना?
इस संभवतः बहुत ख़तरनाक रोमांच-यात्रा पर तुम्हारे साथ चलने के लिए मैं पूरी तरह तैयार हूँ।
सच में?
फ़िक्र मत करो। मेरे पास मेरा खोजी बस्ता है।
तुम्हें यक़ीन है तुम्हारा चलना सही रहेगा?
ऐलेक्स, जब काली रिबन वाले व्यक्ति ने तुम पर हमला किया, मैं वहाँ नहीं था।
इस बार, तुम्हारी रक्षा करने के लिए मैं तुम्हारे साथ रहूँगा।
प्रतिबंधित विंग और इस परिवार का रखवाला होने के नाते, यह मेरा कर्त्तव्य है।
आप दोबारा अपने होश खो सकते हैं, डैड।
और मेरी जीवविज्ञान की अंतिम परीक्षा के लिए मुझे यहीं रुकना होगा।
शरीर कैसे काम करता है, सीखना होगा, भाई।
मिस ली मेरे असाइनमेंट पर इस यात्रा के लिए मुझे अतिरिक्त अंक दे रही हैं।
मैं नहीं जा सकती क्योंकि मेरा प्रदर्शनी का बहुत काम बाक़ी है।
और स्टैनली दूसरे लोगों को सच में एक निर्जीव चीज़ जैसा लगता है,
बशर्ते वह निर्जीव चीज़ बनकर रहे।
मैं यह कर सकता हूँ।
स्टैनली, तुम ठीक हो?
मैं बोल नहीं सकता।
मैं एक निर्जीव चीज़ हूँ।
- ठीक है। स्टैनली हमारे साथ चल सकता है। - शुक्रिया!
तुम्हें इसके लिए पछतावा नहीं होगा।
फ़िक्र मत करो, स्टैनली।
मैंने किनारे दोबारा से मज़बूत कर दिए हैं ताकि भराई बाहर न निकले।
क्या इस बार हम इसे लौटाने वाले हैं?
यह तो बिल्कुल ख़तरनाक नहीं लगता।
हम इसे लौटाने वाले हैं।
इससे तो तुम पहली बार मिल रही हो।
यह हमारा दोस्त, स्टैनली है।
प्रतिबंधित विंग का रखवाला।
अब तुम निर्जीव चीज़ की नक़ल करना बंद कर सकते हो।
नमस्कार और सलाम।
क्या मेरे अलावा तुम लोगों का कोई इंसान दोस्त नहीं है?
हवाई जहाज़ से यात्रा करने के बारे में शोध करना
और इसका असल में अनुभव करना बहुत अलग बातें हैं।
क्या हम वहाँ पहुँच गए हैं?
क्या हो रहा है?
बस थोड़ा सा टर्बुलेन्स है, दोस्तों।
ओह, नहीं।
सही में?
पक्षी!
लाल आँखें। लाल आँखें!
देखो, मैं नहीं चाहती कि कोई घबराए,
लेकिन अगर उनमें से कोई पक्षी इंजन में चला गया, तो हवाई जहाज़ बंद हो सकता है।
इससे मुझे घबराहट कैसे नहीं होगी?
कुछ पकड़कर रखना।
स्टैनली!
पीछे सब लोग ठीक हैं?
हम ठीक हैं। शानदार उड़ान, मार्जी।
बढ़िया पारकॉर करतब, स्टैनली।
मैं नीचे उतरने पर अभी भी काम कर रहा हूँ।
क्या सब कुछ ठीक है, स्काई?
लगता है तुम्हारा ध्यान कहीं और है।
मैं ठीक हूँ। प्रदर्शनी के लिए उत्साहित हूँ।
सच में?
जानती हूँ कि सारगॉन का सिंहासन यहाँ पहुँचने वाला है।
तुम्हें काफ़ी तनाव हो रहा होगा।
नहीं, वह बात नहीं है।
सच कहूँ तो, किसी ने हमारे घर में चोरी-छुपे घुसकर वहाँ से कुछ चीज़ें चुरा लीं।
मुझे अपने परिवार की फ़िक्र हो रही है।
बहुत दुःख की बात है।
तुम्हारे पास ऐसी बहुत सी प्राचीन चीज़ें हैं जिन्हें लोग लेना चाहते।
कहीं उसका सम्बन्ध यहाँ की चोरी से तो नहीं है?
मुझे यक़ीन है ऐसा नहीं है।
पता है क्या, मैं हमारे एक सुरक्षाकर्मी को वहाँ भेज देती हूँ।
यहाँ हम अपने लोगों का ख़याल रखते हैं।
मैं अभी उससे बात करती हूँ।
यह तो बहुत लम्बा रास्ता है।
यह देश मेरी सोच से कहीं ज़्यादा बड़ा है।
इनाला
ठीक है, निर्जीव चीज़।
- याद रखना। - कोई आवाज़ नहीं। कोई हरकत नहीं।
कॉल आ रही है
हे, दोस्त। ऑस्ट्रेलिया में स्वागत है।
काश मैं वहाँ होती, लेकिन मैं नीले पर्वतों पर हूँ।
जानते हो वे नीले हैं क्योंकि...
नीलगिरी पेड़ों का तेल हवा में घुल जाता है।
वाह, जानकारी के मामले में तुमने मुझे फिर मात दे दी।
यह मेरी बेटी, पैंडोरा है।
हे, इनाला। आपका नेकलेस बहुत बढ़िया है।
शुक्रिया, पैंडोरा।
हमारी संस्कृति में, हर किसी का उसके जन्म के समय से एक निजी पशु कुलदेवता होता है।
आपको इस पशु की रक्षा करनी होती है और उससे सीखना होता है।
मेरा पशु कुलदेवता कंगारू है।
यह असीम ताक़त के साथ पोषक कोमलता के द्वंद्व का प्रतीक है।
एक ऐसा जुझारू अगुआ जो कभी भी हार नहीं मानता।
लगता है ऐसे एक इंसान को मैं भी जानता हूँ।
क्या तुम्हें मेरे निर्देश मिले?
हाँ। शुक्रिया। अब हम अपगामी नदी की तरफ़ जा रहे हैं।
वे निशान इस क्वींसलैंड क़बीले की तरफ़ इशारा करते हैं।
उनके सारे डिजरीडू उनकी अपगामी नदी के बीच में खड़े
नीलगिरी पेड़ से बनाए जाते हैं।
वह बहुत सुंदर है। तुम देखोगे।
तो, हम यहाँ पहुँच गए।
वाह। यहाँ के प्राकृतिक दृश्य बेहद सुंदर है।
क्या पूरी दुनिया इतनी ही ख़ूबसूरत है?
एक तरह से तो है।
रस ने ज़ोर देकर मुझे यह याद दिलाया था
कि दुनिया में सबसे अधिक संख्या में घातक जीव ऑस्ट्रेलिया में रहते हैं।
जो कि ग़ज़ब की बात है!
यह तो पक्का ही बहुत आशावादी होना हुआ।
तुम क्या कर रहे हो?
मैं प्रकृति से एक सम्बन्ध महसूस कर सकता हूँ।
जो कुछ भी मैं सुनता और महसूस करता हूँ, उसमें।
पानी का बहना। जानवरों की आवाज़ें।
यह मेरे शरीर में स्पंदित हो रहा है।
तुम्हें सुनाई नहीं दे रहा है?
नहीं, लेकिन मैं लकड़ी का नहीं बना हूँ।
इनाला ने कहा था कि उनके सब डिजरीडू इस पेड़ से बने हैं।
लगता है हमें यहीं से शुरुआत करनी चाहिए।
शानदार नीलगिरी के पेड़, हम श्रापित डिजरीडू को तुम्हें लौटाते हैं।
ठीक है। मैं इसे केस से बाहर निकाल रहा हूँ।
अगर हम पर फिर से हमला होता है, तो जल्दी से इसे बंद करने के लिए प्लीज़ तैयार रहना।
ठीक है, यह काम नहीं कर रहा है।
पर हम इसे इसकी सही जगह लाए हैं।
ज़ाहिर है, इतना काफ़ी नहीं है।
मैं इसे पानी में फेंक सकती हूँ।
पीछे रहो!
वह क्या था?
नज़दीक रहना।
वह चीज़ क्या है?
कार की तरफ़, भागो!
मदद करो!
पैंडोरा!
कार के पास चलो!
बचो!
हमें तुरंत आवाज़ को बंद करना होगा।
वह मॉन्स्टर कहाँ है जिसने स्टैनली को पकड़ने की कोशिश की थी?
मुझे इन पक्षियों के बीच से कुछ दिखाई नहीं दे रहा है!
मिल गई! सीट बेल्ट बांधो।
डैड!
बाप रे!
फ़ील्ड में आना बहुत रोमांचक होता है, है ना?
एक स्थानीय नीलामी घर से
क्यूनिफ़ॉर्म टैबलेट के एक टुकड़े की चोरी,
भारत के राजस्थान राज्य के एक संग्रहालय से हुई एक और टैबलेट की चोरी के ठीक बाद हुई है।
ऐसा क्यों...
यह रही। डैड अपने होश खो देने के बारे में इसी नोटबुक में लिखते आ रहे हैं।
एंट्री नंबर 57 - फिर संग्रहालय में मैं अपने होश खो बैठा।
चलो, देखते हैं।
ओह, नहीं।
यह अच्छी स्थिति नहीं है।
कैपरैज़, पैक्सटन संग्रहालय सुरक्षाकर्मी।
मैं तुम्हें जानती हूँ। जॉर्जिया ने कहा था वह किसी को भेज रही है।
मेरी जानकारी में आपके घर में कोई चोरी-छुपे घुस आया था।
अगर मैं थोड़ी जाँच कर लूँ तो आपको कोई ऐतराज़ है?
वह तो जैसे दो डरावने डायनासॉरों से मिलकर बना था।
तुम जो बता रहे हो, उससे तो वह बनयिप जैसा लग रहा है, लेकिन वह नहीं हो सकता।
बनयिप काल्पनिक जीव हैं।
मेरा यक़ीन करो, जो जीव हमारा पीछा कर रहा था, वह काल्पनिक नहीं था।
मेरी माँ बचपन में अलाव के पास बैठकर मुझे कहानियाँ सुनाती थीं।
मुझे लगा था नदी के पास बच्चों को सुरक्षित रखने के लिए वे कहानियाँ सुनाई जाती थीं,
लेकिन अपने काम के दौरान, मुझे बनयिप की लोककथा के बारे में पता चला।
वह कहानी प्रकृति की सारी चीज़ों के बीच के सम्बन्ध के बारे में है।
वह कहानी दो दोस्तों, मॉन्टी और जीएम्बा के साथ शुरू होती है।
उन दोस्तों ने साथ मिलकर एक डिजरीडू बनाया।
पानी का प्रतीक जीवन के स्रोत को दर्शाता है।
जानवर, उनके निजी पशु कुलदेवता।
मॉन्टी का पशु कुलदेवता कैसोवरी पक्षी अपने समूह में वफ़ादार रहता है, चाहे इसमें वह जान भी क्यों न गँवा दे।
जीएम्बा का पशु कुलदेवता मगरमच्छ ज्ञान, छुपकर हमला करने और उग्रता के लिए जाना जाता है।
जब मॉन्टी डिजरीडू बजाता था, तो गाना गाने वाले सुंदर पक्षी खिंचे चले आते थे
और इसे क़बीले द्वारा एक वरदान के रूप में देखा गया।
लेकिन जब जीएम्बा संगीत बजाता था,
तो उससे वहाँ मगरमच्छ आ जाते थे जिनसे क़बीले के लोगों को डर लगता था।
जीएम्बा को दोबारा फिर कभी उस वाद्ययंत्र को बजाने से मना कर दिया गया।
इससे जीएम्बा बहुत क्रोधित हुआ क्योंकि चाहे मगरमच्छ से लोग डरते हों,
लेकिन वे प्रकृति के संतुलन का एक महत्वपूर्ण हिस्सा हैं,
क्योंकि जीवन चक्र को पूरा करने के लिए शिकारी और शिकार, दोनों ज़रूरी हैं।
जीएम्बा चाहता था कि मॉन्टी भी वही अनुभव करे जो वह महसूस करता था,
इसलिए उसने डिजरीडू को श्रापित कर दिया।
उसके बाद जब मॉन्टी ने वह वाद्ययंत्र बजाया, तो पक्षी आक्रामक होकर हमला करने लगे,
बिल्कुल जीएम्बा के मगरमच्छों की तरह।
मॉन्टी बहुत ज़्यादा उदास रहने लगा और उसने जीएम्बा से बात करने से इनकार कर दिया।
हर चीज़ का संतुलन बिगड़ गया।
जीएम्बा को अपने स्वार्थ का एहसास हुआ और वह इतना रोया
कि उसके आँसुओं से एक अपगामी नदी पैदा हुई जिसने उसे निगल लिया।
यह देखकर, मॉन्टी ने अपने दोस्त को बचाने के लिए अपगामी नदी में छलांग लगा दी।
जब वे नदी से बाहर आए, वे एक ऐसे जीव में तब्दील हो चुके थे,
जो उन दोनों के पशु कुलदेवताओं, कैसोवरी पक्षी और मगरमच्छ, दोनों का प्रतीक था।
बनयिप, प्रकृति में हर चीज़ के आपसी सम्बन्ध का जीता-जागता प्रमाण।
क्या इस कहानी में श्राप को ख़त्म करने के बारे में कुछ कहा गया है?
कहानी में कहा गया है कि श्राप को ख़त्म करने के लिए, तुम्हें बनयिप का गीत बजाना होगा,
जिसका मतलब है मॉन्टी और जीएम्बा के गीतों को साथ में बजाना,
जो प्रकृति के उस तालमेल के प्रतीक होंगे जिन्हें वे भूल गए थे।
बढ़िया। वह क्या है?
दुःख की बात है, हमारे ज़्यादातर इतिहास की तरह, जो कि मौखिक रूप से आगे बढ़ता है, वह गीत भी खो चुका है।
गुड लक। मैं इस कहानी का अंत जानने के लिए बेताब हूँ।
हम भी। शुक्रिया, इनाला।
स्टैनली, तुम जो धुन बजा रहे हो,
यह वही धुन है जो तुम उस अपगामी नदी के पास गुनगुना रहे थे।
मुझे स्पंदन महसूस हो रहे हैं।
जानता हूँ यह बात अजीब लगती है,
लेकिन ये स्पंदन उन आवाज़ों से मेल खाते हैं जो मैंने अपगामी नदी के पास सुनी थीं।
उनमें पक्षियों, मगरमच्छों और पानी का संयोजन था।
पक्षी...
मगरमच्छ...
और पानी।
वे सारे निशान जो डिजरीडू पर हैं।
वे सारी चीज़ें जिनसे मिलकर बनयिप बना है।
लगता है तुम वाक़ई किसी तरह उनसे जुड़े हुए हो।
मुझे लग रहा है कि डिजरीडू और वे आवाज़ें जो मैं सुन रहा हूँ और महसूस कर रहा हूँ,
यह मुझे बनयिप का गीत बताने की कोशिश कर रहा है,
वही एकता का गीत जिसकी इनाला बात कर रही थी।
और अगर ये आवाज़ें ही बनयिप का गीत हैं, तो इससे श्राप ख़त्म हो जाना चाहिए।
हमें वापस जाना होगा।
मैं वही धुन बजाऊँगा जो मुझे डिजरीडू पर सुनाई देगी।
इसमें साँस लेने की तकनीक मेरी हार्मोनिका की तरह है।
आख़िर यह कितना मुश्किल हो सकता है?
अब मैं चलता हूँ।
मुझे घर में किसी के चोरी-छुपे आने का कोई सबूत नहीं मिला
और वह पूरे समय मेरे साथ-साथ चल रही थी।
कुछ तो गड़बड़ है।
पक्का हमारी सबसे अच्छी योजना यही है?
स्टैनली, तुम्हारे पास ख़ुद को बचाने का कोई तरीक़ा नहीं होगा।
यह जोखिम उठाने के लिए मैं तैयार हूँ। इस काम के लिए मुझे चुना गया है।
यह मेरा कर्तव्य है और इस काम को मुझे अकेले ही करना होगा।
- तुम यह कर लोगे। - आगे बढ़ो।
मैं यह कर लूँगा।
ठीक है, मैं ग़लत था। इसे बजाना वाक़ई बहुत मुश्किल है।
हमें उस पर भरोसा रखना होगा।
- बस, बहुत हो गया! - पैंडोरा!
पैंडोरा, रुक जाओ!
यह मुझे ही करना होगा।
वह काम कर रहा है!
यह तो सच में ग़ज़ब था!
मेरा विश्वास है प्रकृति का संतुलन एक बार फिर स्थापित हो गया है।
यह श्राप ख़त्म हो गया है।
स्टैनली, तुमने बहुत बहादुरी दिखाई!
बहुत अच्छा काम किया। याद रखने लायक़।
शायद यह एक ऐसी घटना भी थी, जिसके बारे में लोग लोक गीत लिखते हैं?
बिल्कुल।
हमने एक और प्राचीन चीज़ लौटा दी।
तुम्हें यहाँ देखकर वाक़ई बहुत ख़ुशी हो रही है, दोस्त।
तुम्हारे बिना मन नहीं लग रहा था।
वापस आकर अच्छा लग रहा है।
मुझे वापस बाहर जाने के लिए तैयार रहना चाहिए, हालाँकि, अब फिर से लगभग 100 साल बाद।
अब बोल भी दो। तुम्हें, मतलब, ऑस्ट्रेलिया के बारे में हज़ारों सवाल नहीं पूछने हैं?
ऊपर चलो, मुझे तुमसे कुछ बात करनी है।
क्या वहाँ रहने के दौरान डैड ने अपने होश खोए थे?
नहीं, वह ठीक थे। क्यों?
पूरी दुनिया से बहुत सारी प्राचीन चीज़ें चुराई गई हैं।
तो?
मुझे लगता है वह डैड कर रहे हैं।
और मेरे पास इसका सबूत है।
यह क्या...
अब सब कुछ मैं संभाल लूँगा, ऐलेक्स।
उप-शीर्षक अनुवादक : पुनीत कुसुम